Број: 3154/18-7

Датум: 24.12.2018. године

ПИТАЊА И ОДГОВОРИ

ВЕЗАНИ ЗА КОНКУРСНУ ДОКУМЕНТАЦИЈУ

Питање:

У вези достављене конкурсне документације за преговарачки поступак без објављивања позива за подношење понуда ЈНПП 09/18 указујемо наручиоцу на уочене недостатке због којих је неопходно разјашњење у вези са припремањем понуде и то:

У поглављу VII Модел уговора стоји да се ради о пакету линија 4. уместо 3.

Члан 27. Модела уговора је супротан конкурсној документацији тачки 14. Подаци о врсти садржини начину подношења висини И роковима обезбеђења испуњења обавезе понуђача

Одговор:

Преговарачки поступак без објављивања позива за подношење понуда бр. 09/18 се односи на пакет линија 3.

У вези неусаглашености тачке 14. у делу „Упутство понуђачима како да сачине понуду“ и члана 27. Модела уговора, а имајући у виду природу хитности преговарачког поступка, наручилац ће прихватити понуду дату у складу са упутством понуђачима како да сачине понуду тј. у складу са тачком 14. на страни 35. конкурсне документације која гласи:

„Понуђач је дужан да у понуди достави потписану и печатирану бланко сопствену меницу за озбиљност понуде, доказ да је меница евидентирана у Регистру меница и овлашћења НБС (оверени захтев за регистрацију менице), копију картона депонованих потписа који је издат од стране пословне банке која је наведена у меничном овлашћењу и попуњено и оверено менично овлашћење, са назначеним износом од 500.000,00 динара. Меница се издаје за озбиљност понуде и траје најмање колико и важење понуде. Наручилац може наплатити меницу у случају да изабрани понуђач одустане од потписивања уговора, уколико му исти буде понуђен као најповољнијем понуђачу, у случају одустајања или измене понуде у року важења понуде, као и да у уговореном року не достави средство обезбеђења за добро извршење посла.

Понуђач са којим буде закључен уговор дужан је да, у року од 7 дана од дана потписивања уговора, достави потписану и печатирану бланко сопствену меницу за добро извршење посла, доказ да је меница евидентирана у Регистру меница и овлашћења НБС (оверени захтев за регистрацију менице), копију картона депонованих потписа који је издат од стране пословне банке која је наведена у меничном овлашћењу и попуњено и оверено менично овлашћење, са назначеним износом од 5% вредности уговора са ПДВ. Меница се издаје за добро извршење посла и важи најмање 7 (седам) дана дуже од важења уговора. Наручилац може наплатити меницу у случају да изабрани понуђач не поштује уговорне обавезе.“

 Kомисијa за јавну набавку